CELEX: 62013TN0348
Language: bg
Date: 2013-07-03 00:00:00
Title: Дело T-348/13: Жалба, подадена на 3 юли 2013 г. — Kadhaf Al Dam/Съвет и Комисия

12.10.2013   
            
            
               BG
            
            
               Официален вестник на Европейския съюз
            
            
               C 298/8
            
         Жалба, подадена на 3 юли 2013 г. — Kadhaf Al Dam/Съвет и Комисия
   (Дело T-348/13)
   2013/C 298/13
   Език на производството: френски
   
      Страни
   
   
      Жалбоподател: Ahmed Mohammed Kadhaf Al Dam (Кайро, Египет) (представител: H. de Charette, адвокат)
   
      Ответници: Европейска комисия и Съвет на Европейския съюз
   
      Искания на жалбоподателя
   
   Жалбоподателят иска от Общия съд:
   
               —
            
            
               да обяви
               
                           —
                        
                        
                           Решение 2013/182 от 22 април 2013 година за изменение на Решение 2011/137/ОВППС от 28 февруари 2011 година относно ограничителни мерки с оглед на положението в Либия, доколкото името на жалбоподателя не е било извадено от приложения II и IV към решение 2011/137/ОВППС,
                        
                     
                           —
                        
                        
                           Решение 2011/137/ОВППС от 28 февруари 2011 година относно ограничителни мерки с оглед на положението в Либия, доколкото името на жалбоподателя е включено в приложения II и IV към това решение,
                        
                     
                           —
                        
                        
                           Регламент № 204/2011 на Съвета на Европейския съюз от 2 март 2011 година относно ограничителни мерки с оглед на положението в Либия, доколкото името на жалбоподателя е включено в приложение III към този регламент
                        
                     за неприложими по отношение на жалбоподателя;
            
         
               —
            
            
               да осъди Съвета и Комисията да заплатят символично обезщетение от едно евро за поправяне на причинените вреди;
            
         
               —
            
            
               да осъди Съвета и Комисията да заплатят съдебните разноски.
            
         
      Правни основания и основни доводи
   
   В подкрепа на жалбата си, жалбоподателят излага две правни основания.
   
               1.
            
            
               Първото правно основание е изведено от нарушение на основните права и е разделено на четири части, които се основават:
               
                           —
                        
                        
                           на нарушение на правото на защита на жалбоподателя, тъй като същият не е бил изслушан преди приемането на ограничителните мерки по отношение на него,
                        
                     
                           —
                        
                        
                           на липсата на съобщаване на обжалваните актове на жалбоподателя, въпреки че адресът му е бил известен на властите,
                        
                     
                           —
                        
                        
                           на липсата на мотиви, доколкото изложените в обжалваните актове мотиви в подкрепа на ограничителните мерки срещу жалбоподателя не са свързани с актуалното положение в Либия и с преследваните цели,
                        
                     
                           —
                        
                        
                           на липсата на заседание.
                        
                     
         
               2.
            
            
               Второто правно основание е изведено от нарушение на правото на собственост и е разделено на две части, които се основават:
               
                           —
                        
                        
                           на липса на обществена полза или на общ интерес от ограничителните мерки, приети по отношение на жалбоподателя, тъй като той бил преустановил официално връзките си с либийското правителство,
                        
                     
                           —
                        
                        
                           на липса на правна сигурност.